 SPOJENÁ ŠKOLA, SLANČÍKOVEJ 2, NITRA

organizačná zložka

**STREDNÁ ŠPORTOVÁ ŠKOLA**

Slančíkovej 2, 950 50 Nitra

mail:sog@spsnr.edu.sk, www.spojskolanr.sk tel.037 69 250 29

**Kritériá pre prijímanie žiakov pre školský rok 2025/2026**

            V súlade s § 65 ods. 1,  § 66 ods. 1 a ods. 5  a § 68 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení  zákona č. 415/2021 Z. z. stanovujem nasledovné  kritéria pre  prijímanie uchádzačov  do 1. ročníka štvorročného denného štúdia:

## **Študijný odbor** **Počet prijímaných žiakov**

## 7451 J športové gymnázium 45

7471 M športový manažment 45

7475 M digitálne služby v športe 20

**EDUID:** [100005832](https://covid2021.iedu.sk/zmeny/skola/100005832)

**Športy**: a) kolektívne: hádzaná, volejbal, basketbal, hokej, futbal, florbal

1. individuálne: atletika, plávanie, moderná gymnastika, stolný tenis, karate, tenis, krasokorčuľovanie, športový aerobik, zápasenie
2. iné druhy – vynikajúci jednotlivci

**Harmonogram prijímacej skúšky:**

Podanie prihlášky: do20. 02. 2025

Všetci prihlásení uchádzači konajú prijímaciu skúšku. Uchádzač, ktorý sa hlási na dva študijné odbory, koná prijímaciu skúšku len raz.

overenie športového nadania a zdravotnej spôsobilosti: 20. a 21. marec 2025

náhradný termín: 27. marec 2025

**Prijímacia skúška pozostáva:**

1. **zo skúšky na overenie športového nadania:**

* **Test všeobecnej pohybovej výkonnosti** – maximálna bežecká rýchlosť, bežecká vytrvalosť, skok do diaľky z miesta, hod plnou loptou, výdrž v zhybe – dievčatá /zhyby - chlapci, ľah-sed za 1 min., ohybnosť - predklon v stoji **(**bodovanie jednotlivých disciplín nájdete na[www.spojskolanr.sk](http://www.spojskolanr.sk)) – v časti Pre záujemcov o štúdium – Kritériá - Talentové skúšky **)**
* **Špeciálny test -** zo zvoleného druhu športu

1. **z overenia zdravotnej spôsobilosti**
2. **z posúdenia študijných predpokladov** na gymnaziálne a odborné štúdium: vyhodnotenie študijných výsledkov zo základnej školy

**Povinné prílohy k prihláške:**

* vyjadrenie lekára (**v odbore telovýchovné lekárstvo**) o zdravotnej spôsobilosti - treba vybavovať v dostatočnom časovom predstihu (niekoľko mesiacov), aby ste dostali termín
* potvrdenie športového klubu, kde je hráč registrovaný

**Podmienky prijatia:**

1) Kritériám skúšky na overenie nadania **nevyhoveli** tí uchádzači, ktorí preukázali v teste všeobecnej pohybovej výkonnosti podpriemernú výkonnosť (dosiahli menej ako 34 bodov) **alebo** nevyhoveli požiadavkám špeciálneho testu ( 0 bodov).

2) Riaditeľka školy príjme na štúdium uchádzača, ktorý vyhovel podmienkam všetkých častí prijímacej skúšky

a umiestnil sa v poradí podľa celkového počtu bodov získaných pri prijímacích skúškach do určeného počtu

žiakov.

**Systém bodového hodnotenia :**

**Uchádzač môže získať pri prijímacej skúške maximálne 180 bodov.**

1. **Za overenie športového nadania** - **maximálne 100 b.**

**Test všeobecnej pohybovej výkonnosti** max 63 bodov /7 disciplín x max. 9 bodov /

**Špeciálny test** - za splnenie - vyhovel 37 bodov, za nesplnenie – nevyhovel 0 bodov

1. **Za študijné predpoklady - maximálne 40 bodov**:

Za priemerný prospech z predmetov SJL, CUJ, DEJ, GEO, MAT, BIO, FYZ, CHE:

a) na výročnom vysvedčení v 8.ročníku : max. 20 bodov

b) na polročnom vysvedčení v 9.ročníku : max. 20 bodov

V prípade, že má uchádzač v bodoch a) alebo b) v niektorom predmete známku dostatočný, môže byť prijatý len v prípade preukázania mimoriadneho športového nadania.

Prevod slovného hodnotenia :

* nahradenie hodnotenia „ absolvoval“ známkou z predchádzajúceho ročníka
* nahradenie iného slovného hodnotenia známkou z predchádzajúceho ročníka

1. Uchádzač získa **bonifikáciu plus 40 bodov** za pôsobenie v reprezentácii olympijských športov (platí pre individuálne aj kolektívne športy). Uchádzač, ktorý nie je reprezentantom, získa **bonifikáciu plus 20 bodov** za 1. - 3.miesto na MSR v individuálnych druhoch športu v kategórii olympijských športov za uplynulú sezónu; za 1. - 3.miesto v najvyššej regionálnej súťaži v kolektívnych druhoch športu v kategórii olympijských športov za uplynulú sezónu alebo účasť v najvyššej slovenskej súťaži (resp. lige) v uplynulej sezóne.

Overená kópia diplomu z MSR, súťaže alebo potvrdenie od príslušného športového zväzu o zaradení do reprezentácie SR alebo účasti v najvyššej súťaži sa priloží k prihláške.

**INÉ DIPLOMY ZA ŠPORT SA NEPREDKLADAJÚ.**

1. **Určenie poradia pri rovnosti bodov**:

Prednosť pri prijatí má žiak, ktorý:

1. získa vyšší počet bodov na overení športového nadania,
2. má vyšší počet bodov za študijné predpoklady,
3. bol účastníkom predmetovej olympiády – celoslovenské kolo (potvrdenie o účasti priložiť k prihláške).

**Zverejnenie výsledkov prijímacej skúšky :**

1. Výsledok skúšky na overenie nadania – zverejní škola do troch dní:

vyhovel /nevyhovel

1. Celkové vyhodnotenie všetkých fáz prijímacej skúšky zverejní škola **08. 04. 2025** na výveske školy a na webovej stránke školy: www.spojskolanr.sk

**Potvrdenie prijatia na vzdelávanie**:

Uchádzač alebo zákonný zástupca neplnoletého uchádzača najneskôr do **11. 04. 2025** písomne potvrdí strednej škole prijatie na vzdelávanie.

Kritériá boli prerokované na zasadnutí pedagogickej rady 13. 11. 2024.

****

Nitra, 17. 12. 2024 PaedDr. Bibiána Fitalová

riaditeľka školy